
АКТИ ОПШТИНСКОГ ВЕЋА ОПШТИНЕ АЛИБУНАР
236.

На основу члана 25. Закона о јавном информисању и медијима (''Службени гласник РС'', бр. 83/2014, 58/2015 и 12/2016-аут.тумач.), чланова 20. и 46. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021-др.закон), члана 24. Правилника о суфинансирању пројеката за остваривање јавног интереса у области јавног информисања (''Службени гласник РС'', бр.16/2016 и 8/2017) и члана 58. Статута општине Алибунар (''Службени лист општине Алибунар'', бр. 22/2019-пречишћен текст), а на основу образложеног предлога Стручне комисије за оцену пројеката поднетих на конкурс општине Алибунар за суфинансирање пројеката производње медијских садржаја у области јавног информисања на територији општине Алибунар у 2024. години, Општинско веће општине Алибунар на својој 5. седници одржаној дана 20. новембра 2024. године доноси следећe

Р Е Ш Е Њ Е

О РАСПОДЕЛИ СРЕДСТАВА ИЗ БУЏЕТА ОПШТИНЕ АЛИБУНАР

ЗА СУФИНАНСИРАЊЕ ПРОЈЕКАТА ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА ЗА 2024. ГОДИНУ 

I

На основу спроведеног поступка за расподелу средстава из буџета Општине Алибунар за суфинансирање пројеката за остваривање јавног интереса у области јавног информисања, а на предлог Стручне комисије за оцену пројеката поднетих на конкурс општине Алибунар за суфинансирање пројеката производње медијских садржаја у области јавног информисања на територији општине Алибунар у 2024. години (у даљем тексту: Стручна комисија) и у складу са Конкурсом за суфинансирање проjеката производње медијских садржаја из области jавног информисања на територији општине Алибунар у 2024. години, бр. 401-79/2024-04 од 26. августа 2024. године, Општинско веће општине Алибунар од укупно планираних 1.000.000,00 динара за суфинансирање пројеката расподељује средства из буџета Општине Алибунар за суфинансирање следећих пројеката:

1) за реализацију пројекта: ''АЛИБУНАРСКЕ ТВ АКТУЕЛНОСТИ'', подносиоца пројекта Телевизија ''Радио ЛАВ'' из Вршца, траженог износа средстава за суфинансирање пројекта 200.000,00 динара, утврђује се износ учешћа општине у суфинансирању у износу од 200.000,00 динара;

2) за реализацију пројекта: ''Успешне жене – до успеха путем поплочаним предрасудама'', подносиоца пројекта ''Start press'' д.о.о. из Панчева, а који треба да се реализује у новинама ''Старт 013'', траженог износа средстава за суфинансирање пројекта 200.000,00 динара, утврђује се износ учешћа општине у суфинансирању у износу од 200.000,00 динара;

3) за реализацију пројекта: ''Алибунар инфо'', подносиоца пројекта Радиотелевизија Панчево, траженог износа средстава за суфинансирање пројекта 200.000,00 динара, утврђује се износ учешћа општине у суфинансирању у износу од 200.000,00 динара;

4) за реализацију пројекта: ''Носиоци јавних функција у функцији јавног интереса свих грађана'', подносиоца пројекта ''Start press'' д.о.о. из Панчева, а који треба да се реализује преко портала: www.start013.rs, траженог износа средстава за суфинансирање пројекта 200.000,00 динара, утврђује се износ учешћа општине у суфинансирању у износу од 200.000,00 динара.
II

Општинско веће прихвата предлог Стручне комисије да се не подрже пријаве следећих подносилаца:

1) НИД ''Новости'' из Београда за реализацију пројекта: ''Оаза у срцу Баната'';
2) ''Банатски лет 1928''д.о.о. из Вршца за реализацију пројекта: ''Банатска еко патрола''.
III
Средства за ову намену предвиђена су Одлуком о буџету Општине Алибунар за 2024. годину (''Службени лист општине Алибунар'', бр. 35/2023 и 20/2024).

IV

На основу овог Решења, а у складу са одредбом члана 25. Закона о јавном информисању и медијима, председник Општине и корисник средстава закључиће одговарајући уговор, који је основ за праћење реализације суфинансираног пројекта.
VI

Решење ступа на снагу осмог дана од дана доношења и биће објављена у ''Службеном листу општине Алибунар''.

О б р а з л о ж е њ е

Председница општине Алибунар је у име Општинског већа општине Алибунар дана 26. августа 2024. године расписала Конкурс за суфинансирање пројеката производње медиjских садржаја из области јавног информисања на територији општине Aлибунар у 2024. години, бр. 401-79/2024-04 – у даљем тексту: Конкурс. Обавештење о објављивању Конкурса за суфинансирање проjеката производње медијских садржаја из области jавног информисања на територији општине Алибунар у 2024. години објављено је дана 27.08.2024.г. у дневном листу ''Вечерње новости'', од када теку рокови за спровођење конкурсних радњи. Рок за подношење пријава је 20 дана од дана објављивања у дневним новинама која се дистрибуирају на територији Републике Србије, што значи да је последњи дан рока за подношење пријава на конкурс 16.09.2024.г.
Према тексту Конкурса, средства за суфинансирање пројеката производње медијских садржаја из области јавног информисања на територији општине Алибунар у 2024. години, опредељена су Одлуком о буџету општине Алибунар за 2024. годину у износу од 1.000.000,00 динара. Најмањи износ средстава који се може одобрити по пројекту износи 30.000,00 динара, а највећи износ средстава који се може одобрити по пројекту је 200.000,00 динара.

Што се тиче обавезне документације коју је потребно доставити, Јавним конкурсом утврђено је следеће: ''Учесник Јавног конкурса је обавезан да достави:

1. попуњен и оверен пријавни Образац 1 за учешће на конкурсу, у четири примерка. Образац се преузима са сајта Општине Алибунар www.alibunar.org.rs:

· Образац 1 – пријава: попуњен предлог пројекта и

· Образац 2 – табела: попуњен буџет пројекта.

2. Копије следећих докумената у једном примерку:

· Потврда Народне банке Републике Србије да нема евидентиране основе и налоге у принудној наплати (да нема блокиран рачун);

· Решење о регистрацији из регистра медија који се води у Агенцији за привредне регистре, са подацима уписаним у складу са Законом о јавном информисању и медијима (у обзир се неће узимати решење о регистрацији из Регистра јавних гласила у Агенцији за привредне регистре);

· Дозвола за емитовање радио и/или ТВ програма издата од Регулаторног тела за електронске медије;

· Оверена изјава/сагласност медија (или више њих) да ће програмски садржај бити емитован/објављен у том медију (обавезно само за правна лица и предузетнике који се баве производњом медијских садржаја и који су регистровани за продукцију телевизијског и радијског програма);

· Потписана изјава учесника на конкурсу о томе да ли је учеснику за исти пројекат већ додељена државна помоћ мале вредности (de minimis државна помоћ) у текућој фискалној години и у претходне две фискалне године, односно државна помоћ у текућој фискалној години и по ком основу, за штампане медије, радио, интернет медије и новинске агенције;

· Потписана изјава учесника на конкурсу о томе да ли је учеснику за исти пројекат већ додељена државна помоћ у текућој фискалној години и по ком основу, за производњу медијских садржаја за телевизију;

· Визуелни приказ предложеног медијског садржаја (трејлер, примерак новина, џингл и сл.)''.

У складу са одредбама чланова 10. и 11. Правилника о суфинансирању пројеката за остваривање јавног интереса у области јавног информисања, председник општине Алибунар је посебним решењем из реда запослених у Општинској управи општине Алибунар образовао Стручну службу за проверу документације поднете по Јавном конкурсу за суфинансирање пројеката производње медијских садржаја из области јавног информисања на територији општине Алибунар у 2024. години (у даљем тексту: Стручна служба), решење бр. 020-118/2024-04 од 07.10.2024.г. Задатак Стручне службе је да изврши проверу документације поднете по Јавном конкурсу. Провера документације односи се на испуњеност услова за учешће на Конкурсу и поштовање рокова. Стручна служба је утврдила да су све поднете пријаве потпуне и благовремене. 

Општинско веће општине Алибунар је на својој 3. седници донело Решење о образовању Стручне комисије за оцену пројеката поднетих на конкурс општине Алибунар за суфинансирање пројеката производње медијских садржаја у области јавног информисања на територији општине Алибунар у 2024. години, бр. 020-128/2024-04 од 18.10.2024.г., на предлог новинарских и медијских удружења, регистрованих најмање три године пре датума расписивања конкурса. Стручна комисија је образована у саставу: 1) Петар Кочић – медијски стручњак из Новог Сада; 2) Виолета Јованов Пештанац – новинар из Панчева, на предлог Удружења електронских медија Србије ''ComNet'' Београд; 3) Биљана Вукадиновић – новинар из Кузмина, на предлог Савеза удружења ''Асоцијација радио-телевизије Србије'' Београд.
Чланови Стручне комисије су на седници одржаној дана 05.11.2024.г. приступили прегледању и разматрању конкурсних пријава, које одговарају условима конкурса. Комисија је прегледала буџете пројеката и оценила њихову оправданост и сврсисходност, квалитет медијског садржаја и одрживост пројекта, утврђујући укупан износ који може да се одобри по пројекту и намени средстава на основу поднетих предлога буџета пројекта. Овом приликом сачињена је бодовна ранг-листа пројеката производње медијских садржаја у 2024.г.

Стручна комисија је предложила Општинском већу општине Алибунар да се подрже следећи пројекти:

1) за реализацију пројекта: ''АЛИБУНАРСКЕ ТВ АКТУЕЛНОСТИ'', подносиоца пројекта Телевизија ''Радио ЛАВ'' из Вршца, траженог износа средстава за суфинансирање пројекта 200.000,00 динара, да учешће општине у суфинансирању буде у износу од 200.000,00 динара;

2) за реализацију пројекта: ''Успешне жене – до успеха путем поплочаним предрасудама'', подносиоца пројекта ''Start press'' д.о.о. из Панчева, а који треба да се реализује у новинама ''Старт 013'', траженог износа средстава за суфинансирање пројекта 200.000,00 динара, да учешће општине у суфинансирању буде у износу од 200.000,00 динара;

3) за реализацију пројекта: ''Алибунар инфо'', подносиоца пројекта Радиотелевизија Панчево, траженог износа средстава за суфинансирање пројекта 200.000,00 динара, да учешће општине у суфинансирању буде у износу од 200.000,00 динара;

4) за реализацију пројекта: ''Носиоци јавних функција у функцији јавног интереса свих грађана'', подносиоца пројекта ''Start press'' д.о.о. из Панчева, а који треба да се реализује преко портала: www.start013.rs, траженог износа средстава за суфинансирање пројекта 200.000,00 динара, да учешће општине у суфинансирању буде у износу од 200.000,00 динара.
Стручна комисија је предложила Општинском већу општине Алибунар да се не подрже пројекти следећих подносилаца:

1) НИД ''Новости'' из Београда за реализацију пројекта: ''Оаза у срцу Баната'';
2) ''Банатски лет 1928''д.о.о. из Вршца за реализацију пројекта: ''Банатска еко патрола''.
Предлог да се не подрже наведени пројекти образложен је уверењем Стручне комисије да су планирани буџети превелики, као и због чињенице да је природа пројеката таква да се не могу реализовати у жељеном обиму у предвиђеном времену, тј. до краја буџетске 2024. године.
Општинско веће општине Алибунар у потпуности је прихватило аргументоване предлоге Стручне комисије, због чега је донето решење као у диспозитиву. 

Решење  је коначнo.
Република Србија

Аутономна покрајина Војводина

ОПШТИНА АЛИБУНАР

ОПШТИНСКО ВЕЋЕ

Број: 400-47/2024-04

Алибунар, 20. новембра 2024. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.

237.

На основу члана 69. Закона о буџетском систему (''Службени гласник РС'', бр. 54/2009, 73/2010, … 92/2023), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и члана 15. Одлуке о буџету општине Алибунар за 2024. годину (''Службени лист општине Алибунар'', бр. 35/2023 и 20/2024), Општинско веће општине Алибунар на предлог председника општине Алибунар, а по прибављеном мишљењу Одељења за буџет и финансије Општинске управе општине Алибунар, на Петој седници одржаној дана 20. новембра 2024. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2024. годину (''Службени лист општине Алибунар'', бр. 35/2023 и 20/2024), Раздео 4 – Општинска управа, програмска активност 0602-0009, функција 112, позиција 45, економска класификација 499 – текућа резерва, одобравају се средства у износу од 117.124,00 (стоседамнаестхиљадастодвадесетчетири и 00/100) динара за куповину посуда за сакупљање комуналног отпада на јавној површини.
Члан 2.
Средства из члана 1. овог Решења у износу од 117.124,00 динара, распоређују се у оквиру раздела 4 – Општинска управа, Програм 0401 – Заштита животне средине, Програмска активност 0401-0005 – Управљање комуналним отпадом, Функција 510 – Управљање отпадом, Позиција 84, Економска класификација 426 – Материјал, Извор финансирања 01 – приходи из буџета. 
Члан 3.

Директни корисник Општинска управа Алибунар дужна је да наведена средства наменски користи.

Члан 4
Ово Решење ступа на снагу даном доношења и биће објављено у ''Службеном листу општине Алибунар“.

Република Србија – АП Војводина

Општина Алибунар

ОПШТИНСКО ВЕЋЕ

Број: 400-48/2024-04/1

Алибунар, 20. новембар 2024. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.

238.

На основу члана 69. Закона о буџетском систему (''Службени гласник РС'', бр. 54/2009, 73/2010, … 92/2023), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и члана 15. Одлуке о буџету општине Алибунар за 2024. годину (''Службени лист општине Алибунар'', бр. 35/2023 и 20/2024), Општинско веће општине Алибунар на предлог председника општине Алибунар, а по прибављеном мишљењу Одељења за буџет и финансије Општинске управе општине Алибунар, на Петој седници одржаној дана 20. новембра 2024. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2024. годину (''Службени лист општине Алибунар'', бр. 35/2023 и 20/2024), Раздео 4 – Општинска управа, програмска активност 0602-0009, функција 112, позиција 45, економска класификација 499 – текућа резерва, одобравају се средства у износу од 167.360,00 (стошездесетседамхиљадастотристошездесет и 00/100) динара за санирање две учионице у подручној Основној школи ''Први мај'' Владимировац.
Члан 2.
Средства из члана 1. овог Решења у износу од 167.360,00 динара, распоређују се у оквиру раздела 4 – Општинска управа, Програм 2003 – Основно образовање, Програмска активност 2003-0001 – Реализација делатности основног образовања, Функција 912 – Основно образовање, Позиција 120, Економска класификација 463 – Трансфери осталим нивоима власти (4251 – текуће поправке и одржавање зграда), Извор финансирања 01 – приходи из буџета. 
Члан 3.

Корисник Основна школа ''Први мај'' Владимировац обавезна је да наведена средства наменски користи.

По утрошку средстава, корисник је обавезан да оправда добијена наменска средства.

Средства ће се пренети на жиро-рачун Основне школе ''Први мај'' Владимировац, бр. 840-467660-59, отворен код Министарства финансија-Управа за трезор.

Члан 4
Ово Решење ступа на снагу даном доношења и биће објављено у ''Службеном листу општине Алибунар“.

